Când zăceam în grea durere - Preot Adi Moteca - Oastea Domnului - Ighiel, Alba - 5 Iunie 2022

Mon, 13 Jun 2022 16:02:48 +0000

⁣Când zăceam în grea durere,
suspinând în aşternut
şi m-ai mângâiat, Iisuse,
o, atunci Te-am cunoscut!

Când eram străin şi singur,
biet copil necunoscut
şi-ai venit să stai cu mine,
o, atunci Te-am cunoscut!

În prăpastia pierzării
vinovat când m-am văzut
şi m-ai scos pe braţ, Iisuse,
o, atunci Te-am cunoscut!

În pustiul de păcate
când plângeam, un fiu pierdut,
şi-ai venit Tu să mă cauţi,
o, atunci Te-am cunoscut!

Când am fost la greu, Iisuse,
când în chinuri m-am zbătut,
când stăteai doar Tu cu mine,
o, atunci Te-am cunoscut!

Dar când am ajuns la bine
şi la uşa-mi Te-am văzut,
aşteptai… dar, vai, Iisuse,
atunci nu Te-am cunoscut.