Mulţumesc de apa dulce - Preot Adi Moteca - Oastea Domnului - Ighiel, Alba - 5 Iunie 2022

Mon, 13 Jun 2022 17:30:39 +0000

⁣Mulţumesc de apa dulce,

De izvor, din care beau;

Cer iertare pentru apa,

Tulburată făr’ să vreau.

/:Doamne, ţine minte numai

Ce-am făcut pe placul Tău,

Dar nu-Ţi mai aduce-aminte

De nimic din ce-a fost rău!:/

Mulţumesc de pâinea care,

M-a hrănit flămând fiind;

Cer iertare pentru pâinea,

Ce-am călcat-o neştiind.

Mulţumesc de rugăciunea,

Plânsă către Cer arzând

Cer iertare rugăciunii,

Închinată dormitând

Mulţumesc de ziua plină,

Folosită spre Hristos;

Cer iertare pentru ziua,

Ce-am pierdut fară folos.

Mulţumesc de tot ce-n viaţă

Pentru Domnul am făcut

Cer iertare pentru câte

Nu i-am dat şi I-am cerut.