Nu te-ndoi ci crede - Majorat Andreea Opruta

Tue, 14 Sep 2021 13:32:42 +0000

Majorat Andreea Opruta, ⁣Nu te-ndoi ci crede
⁣Nu te-ndoi ci crede
că după orice nor
e-un soare și mai dulce
e-un rod și mai cu spor.

Nu norul este veșnic
ci soarele e-acel
ce-nvinge și rămîne
atotputernic el.

Nu te uita la tine
că ești atît de slab,
nici la vrăjmașul care
te-ar nimici degrab.

Nu te uita la ziduri
la porțile de fier,
la ura ce scrîșnește
- ci uită-te la cer.

Nu te-ndoi ci crede
că dincolo de tot,
veghează Dumnezeul
Puternic Savaot.

Că nici un păr nu-ți cade,
că nici o clipă nu-i,
că nu-i nici o-ncercare
decît prin voia Lui.

Că dacă crezi puternic
nimica nu-i spre rău
ci totul se va-ntoarce
spre-un și mai bine-al tău.

- Nu te-ndoi ci crede
că-n ceasul cel mai greu
clipită de clipită
veghează Dumnezeu!